ประจำเดือนเลื่อนมา3สัปดาห์ ไปมีอะไรกับแฟนแล้ว มีเลือดเยอะคล้ายมีประจำเดือน เลยหลังใน คิดว่าประจำเดือนมา แต่พอเช้ามา ก็ปกติ ไม่มีเลือดของประจำเดือนคำถาม เป็นอันตรายแล้วจะท้องไหมครับ และหลังจากนี้ ควรทำอย่างไร
สวัสดีค่ะ หากประจำเดือนได้เลยกำหนดมา 3 สัปดาห์แล้ว และก่อนหน้านั้น ได้มีเพศสัมพันธ์ แนะนำควรตรวจหาการตั้งครรภ์ดูก่อนค่ะ เพราะหากตั้งครรภ์ เลือดดังกล่าว อาจเป็นภาวะแทรกซ้อนของการตั้งครรภ์ได้ แต่หากตรวจไม่พบการตั้งครรภ์ เลือดที่ออกหลังจากมีเพศสัมพันธ์ดังกล่าว อาจเป็น1. เลือดประจำเดือน เพียงแต่การมาแค่ 1 วัน จะถือว่าน้อยกว่าปกติ ซึ่งอาจเกิดได้จากสาเหตุต่างๆ มีความเครียด ทำงานหนัก อดนอน อดอาหาร มีน้ำหนักลด มีภาวะโลหิตจาง เป็นต้น2 .มีการฉีกขาดของเยื่อบุภายในช่องคลอด จากการมีเพศสัมพันธ์ที่รุนแรง หรือมีการใช้สิ่งของสอดใส่ช่องคลอด ซึ่งโดยปกติเลือดที่ออกจะมีปริมาณไม่มาก ค่อยๆ ซึมออก และจะเป็นอยู่เพียง 1-2 วัน3. เป็นเลือดเก่าของรอบประจำเดือนที่แล้ว ที่ค้างอยู่ในมดลูก ซึ่งการมีเพศสัมพันธ์อาจไปกระตุ้นให้ออกมาได้ หรือแสดงว่าอาจกำลังจะมีประจำเดือนมาในอีก 1-2 วันก็ได้4. มีติ่งเนื้อที่ปากมดลูก5. มีการติดเชื้อที่ปากมดลูก หรือช่องคลอด แต่มักมีตกขาวที่ผิดปกติร่วมด้วย6. มีการอักเสบติดเชื้อในโพรงมดลูก แต่จะมีอาการปวดท้องน้อยและตกขาวที่ผิดปกติร่วมด้วย และอาจมีเจ็บขณะมีเพศสัมพันธ์ ปวดหรือแสบขณะปัสสาวะ มีไข้ อ่อนเพลีย เป็นต้น7. มะเร็งปากมดลูก นอกจากมีเลือดออกหลังมีเพศสัมพันธ์ มักมีอาการเลือดออกกะปริดกะปรอย ตกขาวมีเลือดปน มีกลิ่นเหม็นผิดปกติ ปวดท้องน้อย เป็นต้นหากตรวจไม่พบการตั้งครรภ์ และไม่มีอาการผิดปกติอื่นๆ เช่น ปวดท้องน้อย ตกขาวผิดปกติ และไม่มีอาการเลือดออกกะปริดกะปรอยตามมา ก็ไม่จำเป็นต้องทำอะไร ให้สังเกตอาการไปก่อน แต่หากตรวจพบการตั้งครรภ์ก็ควรรีบไปพบแพทย์โดยเร็ว หรือหากยังคงมีเลือดออกทุกครั้งหลังมีเพศสัมพันธ์ หรือมีอาการเลือดออกกะปริดกะปรอย มีตกขาวผิดปกติ ก็ควรไปพบสูติ-นรีแพทย์เพื่อตรวจหาสาเหตุค่ะ